Front Cover

Ang Ngipon ni Nilo

Level 5, Grade 2

CebuanoHealth

1

Kini si Nilo. Gwapo ug kanunay nga limpyo. Siya ra usa ang apo. Mao nga pinangga ni Lolo Pilo.

2

Usa ka adlaw nawala si Nilo. “Hu, hu, hu! Aguroy." “Hu, hu, hu! Aguroy!" Ang agolo asa naggikan?

3

Atong pangitaon asa karon? Lili diri, ug lili pud didto. Tan-aw diri ug tan-aw pud didto. Tuara, sa suok sa kuwarto.

4

Oy, hala dia ra si Nilo! Nisuksok, naghilak ug nag-agolo. Nihubag ang aping iyang gikumot. Nisakit na ang ngipon nga nadunot.

5

Gisakitan diay pag-ayo si Nilo. Ang iyang ngipon sakit kaayo. Siya nitago ug nag-agolo. Kay sakit sa ngipon dili ma-antos.

6

“Nilo, ayaw kalimot paglimpyo sa ngipon. Tingali og kutkoton unya madunot hinuon.” Kini ang pulong ni Lolo Pilo. Kini ang nahinumdoman ni Nilo.

7

Si Nilo diay kanunay masultihan. Pahinumdom nga ngipon iyang ampingan. Dili huwaton nga siya masakitan. Ang ngipon ug baba kanunay limpyohan.

8

Si Nilo diay ang buhat, magduwa. Malingaw og todo, ang oras nawala. Mata, dunggan, kamot sa tablet niungot. Sa mga pahimangno siya nalimot.

9

Usahay makatulog na lang siya. Sa pagdula tanan gikalimtan na. Bisan singgitan nahimong bungol. Bisan magkagubot ang tanan, dili mokihol.

10

Mao pagsakit sa ngipon siya nahinumdom. Si Lolo Pilo pirme nagpahimangno. Si Mama ug Papa pirme nagpasaylo. Sa mga pabadlong nga iyang nahimo.

11

Mag-usab ang saad niya sa kaugalingon. Iyang ngipon ug baba, iyang atimanon. Ang pag-toothbrush pirmi nga buhaton. Ngipon limpyo na ug dili kutkuton.

12

Kay si Nilo karon nakaamgo na. Tibook kabataan giaw-hag niya. Panghitabo paagi nga makat-on siya. Siya sa pahimangno mosunod na.

13

Nakaingon siya kinahanglan mga tambag patalinghugan. Mga pahimangno paminawon, sundon, ug tamdan. Mga kapamilya, kapuso ang tanan... Respetuhon ug pahinungdan.

14

Siya nangayo og pasaylo sa tanan. Ilabi na gyud kang Lolo Pilo. Ang pagdula kinahanglan limitahan. Unahon ang buhat hangtod mahuman.

Title Page

Ang Ngipon ni Nilo

Gisuwat ni: Cecilia Y. Wahing

Level 5, Grade 2     Health

CebuanoCebu City, Cebu, Philippines

Credits PageCopyright © 2018, Enabling Writers Project - University of San Jose - Recoletos http://creativecommons.org/licenses/by/4.0/You are free to make commercial use of this work. You may adapt and add to this work. You must keep the copyright and credits for authors, illustrators, etc.Translations-If you create a translation of this work, please add the following disclaimer along with the attribution: This translation was not created by USAID and should not be considered an official USAID translation. USAID shall not be liable for any content or error in this translation.Adaptations-If you create an adaptation of this work, please add the following disclaimer along with the attribution: This is an adaptation of an original work by USAID. Views and opinions expressed in the adptation are the sole responsibility of the author or authors of the adaptation and are not endorsed by USAID.

Inside Front Cover

Sugilanon sa libro:

Kini nga libro bahin sa ngipon ni Nilo.

Mga gigamit nga letra:

m, a, t, k,s, y, o, -, n, ay, p, g, i, d, l, u, b, h, w, r, e, ng, pr, gr, tr, kw, ñ, c, j, f, q, v, x, z

Mga sige ug gamit nga mga pulong:

si, ug, nga, ni, ang

Mga bag- ong pulong nga makat- unan:

pasaylo, pagdula, tambag, respetuhon, giaw- hag

The End